Хож-Ахме́д Ахма́дович Берса́нов — нохчийн йаздархо, Нохчийн Республикин йаздархойн Бертан декъашхо, Нохч-ГӀалгӀайн АССР культурин Сийлахь белхало.

Биографи 
Цо чекхйакхина ШаӀми-Йуртахь йолу 7-шеран школа. Цул тӀаьхьа иза деша вахара Эна-Хишкахь йолу юртбахаман техникуме. Амма цхьа курс чекхйакхича иза техникум а йитина Соьлжа-ГӀалин политпросветшколе деша вахара. 1939 шерахь Финляндица тӀом болабелира. Политпросветшкола дӀакъевлира, лакхара курсашкахь доьшуш хилларш тӀамтӀе бахийтира. Хож-Ахьмад шен юртехь сельсоветан секретарь хилира. 1942 шарахь иза военно-учётный стол хьаьким хӀоттира.

1944 шерахь нохчий цӀера бехира. Казахстанехь иза Кокчетаван областехь зоотехник болх беш Ӏийра.

ЦӀа дирзинчултӀехь цо Нохч-ГӀалгӀайн культурин министерствехь методист болх бира. Кеста иза методически центран куьйгалхо хилира. Оцу балхахь цо 40 сов шерахь болх бира.

1990-гӀа шерахь дӀадолалуш иза пенси а вахана литературин а, йукъараллин а, политикин а белхан тӀевирзира.

Литературин болх 
1930-гӀа шерашкахь иза волавелира нохчийн фольклор дӀайаздан. Амма цо йазйина хьалхара книгаш араелира 1966 шерахь. Цо йазйина 20 сов книга, дукха хьолехь берийн.

Библиографи 
 «Хромой скворец» (1966);
 «Приключения Хаджимурада» (1966);
 «Друзья» (1968);
 «По следам отца» (1971);
 «Весна» (1979);
 «Золотое кольцо» (1979);
 «Всадник стального коня» (1983);
 «Раскаяние»;
 «Дружба, скрепленная кровью»;
 «Стальная искра» — Советски Союзан Турпал Хансултан Дачиев дахарех лаьцна;
 «Звери и птицы нашего края» (1992);
 «ГӀиллакхийн хазна — ирсан некъаш» (1990, йуха арахецна 2002 шарахь);
кхиераш а.

СовгӀаташ 
 Орден «Сийлаллин Билгало»;
 Къинхьегаман Силаллийн мидал;
 Нохч-ГӀалгӀайн АССР, РСФСР, СССР, Республикин Лакхара Советан Президиуман сийлахь кехаташ;
 Нохч-ГӀалгӀайн АССР культурин Сийлахь белхало.

Хьажоргаш 
 
 

Нохчийчоьнан йаздархойн бертан декъашхой
Нохч-ГӀагӀайн АССР культурин Сийлахь белхалой
Берийн йаздархой
Берсанов, Хож-Ахмед Ахмадович